**Informácie o doplňujúcom pedagogickom štúdiu**

**pre akademický rok 2023/2024**

Absolventi doplňujúceho pedagogického štúdia získajú **pedagogickú spôsobilosť na výkon pracovnej činnosti učiteľa strednej školy na vyučovanie odborných vyučovacích predmetov.**

Doplňujúce pedagogické štúdium na Pedagogickej fakulte UJS je realizované v zmysle § 44 zákona č. 138/2019 Z. z. Garantujúcim pracoviskom pre doplňujúce pedagogické štúdium na Univerzite J. Selyeho je Pedagogická fakulta UJS. Odborne sa na zabezpečení štúdia môžu podieľať aj ostatné fakulty UJS. Na výučbe participujú profesori, docenti a odborní asistenti s mnohoročnou pedagogickou praxou.

Odborným garantom DPŠ je doc. Dr. univ. Agáta Csehiová, PhD.

Na doplňujúce pedagogické štúdium podľa zákona č. 138/2019 možno prijať:

a) absolventa druhého stupňa vysokoškolského štúdia neučiteľských študijných programov, alebo

b) študenta druhého stupňa dennej formy vysokoškolského štúdia v neučiteľských študijných programoch.

# Podmienky prijatia: Prijatí môžu byť uchádzači: študenti 2. stupňa dennej formy VŠ štúdia a absolventi 2. stupňa VŠ štúdia. Prihlášku na doplňujúce pedagogické štúdium s požadovanými prílohami posielajte v tlačenej podobe poštou (tlačivo Prihláška na doplňujúce pedagogické štúdium) na adresu:

# Pedagogická fakulta UJS

# Bratislavská cesta 3322

# 945 01 Komárno.

# Prihlášku je možné podať aj elektronickou formou cez systém AIS2. Prednostne sú prijímaní záujemcovia, ktorí majú aktuálnu pracovnú zmluvu v školskom zariadení.

# Termín podávania prihlášok: 11. september 2023.

# Vyučovanie bude prebiehať prednostne v maďarskom jazyku.

Štúdium je spoplatnené. **Cena DPŠ: 600,- € /akademický rok**

Cena zahŕňa: výučbu, hodnotenie predmetov, vedenie a hodnotenie záverečnej práce, organizáciu záverečných skúšok, zabezpečenie pedagogickej praxe na cvičných školách, prípravu študijných materiálov.

UJS si vyhradzuje právo neotvárať v príslušnom akademickom roku DPŠ, ak počet záujemcov o DPŠ, ktorí spĺňajú podmienky na prijatie, nebude dostatočný. Minimálny počet uchádzačov pre otvorenie skupiny je 20. Pedagogická fakulta UJS si z kapacitných dôvodov vyhradzuje právo v prípade zvýšeného záujmu otvoriť maximálne 3 skupiny za akademický rok.

**Postup prihlasovania sa na doplňujúce pedagogické štúdium**:

1. Záujemca uhradí poplatok za prijímacie konanie v sume 55,00 Eur bankovým prevodom na účet:

IBAN: SK33 8180 0000 0070 0012 2827

SWIFT: SPSRSKBA

1. **Uchádzač, ktorý je zároveň študentom UJS**, z dôvodu identifikácie do správy pre prijímateľa uvedie svoje meno a priezvisko.

Ako variabilný symbol uvedie: 1000AIS ID (AIS ID je štvor-až šesťciferné identifikačné číslo študenta automaticky pridelené akademickým informačným systémom UJS)

1. **Uchádzač, ktorý nie je študentom UJS** **a má slovenské štátne občianstvo**, z dôvodu identifikácie do správy pre prijímateľa uvedie svoje meno a priezvisko.

Ako variabilný symbol uvedie: svoje rodné číslo.

1. **Uchádzač, ktorý nie je študentom UJS** **a nemá slovenské štátne občianstvo** do správy pre prijímateľa uvedie svoje meno a priezvisko.
2. Záujemca vytlačí prihlášku na DPŠ, ktorú riadne vyplní a spolu s požadovanými prílohami zašle poštou na žiadanú adresu. K prihláške pripojí aj doklad o úhrade poplatku za prijímacie konanie.
3. Študijné oddelenie na Pedagogickej fakulte UJS zaeviduje prihlášku uchádzača do systému AIS, ktorý uchádzačovi pridelí identifikačný kód. Tento kód bude uchádzačovi oznámený písomne spolu s potvrdením o prijatí prihlášky na doplňujúce pedagogické štúdium.
4. Záujemca uhradí do 10 dní od zápisu poplatok za doplňujúce pedagogické štúdium v sume 600,00 Eur bankovým prevodom na účet:

IBAN: SK33 8180 0000 0070 0012 2827

SWIFT: SPSRSKBA

Uchádzačz dôvodu identifikácie do správy pre prijímateľa uvedie svoje meno a priezvisko.

Ako variabilný symbol uvedie: 1671AIS ID (AIS ID je štvor-až šesťciferné identifikačné číslo uchádzača automaticky pridelené akademickým informačným systémom UJS)

Kontakt na garanta, koordinátora doplňujúceho pedagogického štúdia:

doc. Dr. univ. Agáta Csehiová, PhD.

Pedagogická fakulta UJS, Bratislavská cesta 3322, 945 01 Komárno

csehiovaa@ujs.sk

Viac informácií ohľadom DPŠ je možné žiadať u študijnej referentky:

Bc. Lilla Bartalos – bartalosl@ujs.sk

V Komárne, dňa 25. apríla 2023 Dr. habil. PaedDr. Kinga Horváth, PhD.

 dekanka PF UJS